CELEX: 32007R0500
Language: et
Date: 2007-05-07 00:00:00
Title: Komisjoni määrus (EÜ) nr 500/2007, 7. mai 2007 , millega muudetakse määrust (EÜ) nr 1463/2004 seoses koktsidiostaatikumide ja muude raviainete rühma kuuluva söödalisandi Sacox 120 microGranulate jääkide piirnormide kehtestamisega (EMPs kohaldatav tekst)

8.5.2007   
            
            
               ET
            
            
               Euroopa Liidu Teataja
            
            
               L 118/3
            
         
      KOMISJONI MÄÄRUS (EÜ) nr 500/2007,
   7. mai 2007,
   millega muudetakse määrust (EÜ) nr 1463/2004 seoses koktsidiostaatikumide ja muude raviainete rühma kuuluva söödalisandi Sacox 120 microGranulate jääkide piirnormide kehtestamisega
   (EMPs kohaldatav tekst)
   EUROOPA ÜHENDUSTE KOMISJON,
   võttes arvesse Euroopa Ühenduse asutamislepingut,
   võttes arvesse Euroopa Parlamendi ja nõukogu 22. septembri 2003. aasta määrust (EÜ) nr 1831/2003 loomasöötades kasutatavate söödalisandite kohta, (1) eriti selle artikli 13 lõiget 3,
   ning arvestades järgmist:
   
               (1)
            
            
               Söödalisand salinomütsiinnaatrium (Sacox 120 microGranulate) on lubatud teatavatel tingimustel vastavalt nõukogu direktiivile 70/524/EMÜ. (2) Komisjoni määrusega (EÜ) nr 1463/2004 (3) on antud kümneaastane luba kõnealuse söödalisandi kasutamiseks broilerkanade puhul ja söödalisandi luba on seotud selle ringlusse laskmise eest vastutajaga. Kõnealusest söödalisandist on teatatud kui olemasolevast tootest vastavalt määruse (EÜ) nr 1831/2003 artiklile 10. Kuna kogu selle sätte kohaselt nõutud teave on esitatud, on kõnealune söödalisand kantud ühenduse söödalisandite registrisse.
            
         
               (2)
            
            
               Määrusega (EÜ) nr 1831/2003 on ette nähtud võimalus muuta söödalisandi luba loa omaniku nõudel ja vastavalt Euroopa Toiduohutusameti (edaspidi “toiduohutusamet”) arvamusele. Söödalisandi salinomütsiinnaatrium (Sacox 120 microGranulate) loa omanik on esitanud taotluse loa tingimuste muutmiseks, et kehtestada jääkide piirnormid vastavalt toiduohutusameti hinnangule.
            
         
               (3)
            
            
               30. juunil 2004. aastal vastu võetud arvamuses (4) tegi toiduohutusamet ettepaneku kehtestada kõnealuse toimeaine suhtes jääkide piirnormiks 5 μg/kg. Nimetatud piirnormid tuleb võib-olla läbi vaadata vastavalt kõnealuse toimeaine edaspidise hindamise tulemustele, mille läbiviijaks on Euroopa Ravimiamet.
            
         
               (4)
            
            
               Seetõttu tuleks määrust (EÜ) nr 1463/2004 vastavalt muuta.
            
         
               (5)
            
            
               Käesoleva määrusega ette nähtud meetmed on kooskõlas toiduahela ja loomatervishoiu alalise komitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Määruse (EÜ) nr 1463/2004 lisa asendatakse käesoleva määruse lisas esitatud tekstiga.
   Artikkel 2
   Käesolev määrus jõustub kahekümnendal päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 7. mai 2007
      
         
            Komisjoni nimel
         
         
            komisjoni liige
         
         Markos KYPRIANOU
         
      
   
   
      (1)  ELT L 268, 18.10.2003, lk 29. Määrust on muudetud komisjoni määrusega (EÜ) nr 378/2005 (ELT L 59, 5.3.2005, lk 8).
   
      (2)  EÜT L 270, 14.12.1970, lk 1. Direktiivi on viimati muudetud komisjoni määrusega (EÜ) nr 1800/2004 (ELT L 317, 16.10.2004, lk 37).
   
      (3)  ELT L 270, 18.8.2004, lk 5. Määrust on muudetud määrusega (EÜ) nr 249/2006 (ELT L 42, 14.2.2006, lk 22).
   
      (4)  Loomasöödas kasutatavate söödalisandite ja toodete või ainete teaduskomisjoni arvamus (esitatud komisjoni taotlusel) koktsidiostaatikumi “Sacox® 120microGranulate” ümberhindamise kohta vastavalt nõukogu direktiivi 70/524/EMÜ artiklile 9g. Vastu võetud 30. juunil 2004, EFSA Teataja (2004) 76, lk 1-49.
   
      LISA
      
                  Söödalisandi registreerimisnumber
               
               
                  Söödalisandi ringlusesse laskmise eest vastutava isiku nimi ja registreerimisnumber
               
               
                  Söödalisand
                  (kaubanimi)
               
               
                  Koostis, keemiline valem, kirjeldus
               
               
                  Loomaliik või -kategooria
               
               
                  Vanuse ülempiir
               
               
                  Miinimumsisaldus
               
               
                  Maksimumsisaldus
               
               
                  Muud sätted
               
               
                  Loa kehtivusaja lõpp
               
               
                  Jääkide piirnormid asjaomases loomses toidus
               
            
                  Toimeaine kogus milligrammides täissööda kilogrammi kohta
               
            
                  Koktsidiostaatikumid ja muud raviained
               
            
                  E 766
               
               
                  Huvepharma NV Belgia
               
               
                  Salinomütsiinnaatrium: 120 g/kg
                  (Sacox 120 microGranulate)
               
               
                  
                               
                           
                           
                              Söödalisandi koostis:
                              salinomütsiinnaatrium ≥ 120 g/kg
                              silikoondioksiid 10–100 g/kg
                              kaltsiumkarbonaat 350–700 g/kg
                           
                        
                               
                           
                           
                              Toimeaine:
                              salinomütsiinnaatrium
                              C42H69O11Na,
                              CASi number: 55 721-31-8,
                              
                                 Streptomyces albus’e (DSM 12217) fermentatsioonil saadud polüeetermonokarboksüülhappe naatriumsool
                           
                        
                               
                           
                           
                              Tooteomased lisandid:
                              < 42 mg elaiofüliini 1 kg salinomütsiinnaatriumi kohta
                              < 40 g 17-epi-20-desoksüsalinomütsiini 1 kg salinomütsiinnaatriumi kohta
                           
                        
               
                  Broilerkanad
               
               
                  —
               
               
                  60
               
               
                  70
               
               
                  Kasutamine keelatud vähemalt üks päev enne tapmist.
                  Kasutusjuhendisse tuleb märkida:
                  
                               
                           
                           
                              “Ohtlik hobuslastele ja kalkunitele.”
                           
                        
                               
                           
                           
                              “Käesolev sööt sisaldab ionofoori:
                              samaaegne kasutamine koos teatud raviainetega (nt tiamuliin) võib olla vastunäidustatud.”
                           
                        
               
                  21.8.2014
               
               
                  5 μg salinomütsiini 1 kg kohta kõigi märgade kudede puhul